**Zápisnica zo zasadnutia Združenia rodičov a zástupcov žiakov na Základnej škole Alexandra Dubčeka o.z., Majerníkova 62, 841 05 Bratislava, dňa 22.5.2017**

Miesto stretnutia: ZŠ A. Dubčeka, Majerníkova 62, Bratislava

Čas: 22.5.2017 o 17:45 hod

Počet prítomných členov: 11, viď. priložená prezenčná listina

Hostia: Ing. Kamil Zeman – rodič a predseda Rady školy

Prílohy :

1.prezenčná listina

Stretnutie zahájil pán Gabaj, privítal prítomných a navrhol nasledovný program :

Program :

1. Diskusia triednych zástupcov zo života v triedach: 17.45 – 18.00
2. Informácie vedenia školy a diskusia s vedením školy: 18.00 – 18.45
3. Informácia predsedníctva o.z.: 18.45 – 19.15
* hospodárenie o.z.: 3/2017 - 5/2017 a plán do 10/2017
* realizácia projektu v oblasti prevencie kriminality – **SPOLU TO DOKÁŽEME** (*„Projekt bol finančne podporený Radou vlády Slovenskej republiky pre prevenciu kriminality“),*
* realizácia projektov:

**ŠPORTOVÁ PLOCHA PRE DETI:** práce rodičov a dobrovoľníkov: ***20.5, 27.5, 3.6, 10.6, 17.6, 24.6 od 9.30 hod***

- **GYMCENTRÁ: vek 7- 12 rokov**

- **OUTDOOR KONŠTRUKCIA S BRADLAMI: vek od 15 rokov**

**- NAŠE MESTO: OBNOVA ŠPORTOVÉHO AREÁLU** – 88 firemných dobrovoľníkov: ***9.6 od 8.30 – 16.30 hod***

1. Iné a záver: 19.15 – 19.30

1. Pán Gabaj privítal všetkých prítomných, dal kolovať prezenčnú listinu a tým otvoril stretnutie Združenia rodičov. Oboznámil prítomných s programom zasadnutia, ktorí súhlasili s poradím bodov programu.

2. **Diskusia triednych zástupcov**:

Zo strany členov RR boli vznesené na diskusiu s vedením školy nasledujúci podnet:

- Podnet z 2.C – výtržníctvo v školských šatniach, prehadzovanie vecí medzi šatňami pravdepodobne po 15.00 hod.

3. **Informácie z vedenia školy**:

P. riaditeľ a pani zástupkyňa informovali RR o:

Hospodárení školy:

* Uskutočnilo sa zasadanie školskej a finančnej skupiny k problematike prenájmu pre rôzne subjekty vo vedľajšej budove.
* Bude realizované obstarávanie na vybavenie jedálne v hodnote 13,500,- EUR (stoličky , stoly);
* Plánuje sa nákup umývačky pre šk. jedáleň (cca 3,000,- EUR);
* Verejné obstarávanie na vybavenie školského klubu (5-6,000 EUR);
* Spojovacia chodba – bol realizovaný statický posudok a firma vykonala zameranie. Rekonštrukcia by sa mala realizovať v priebehu prázdnin;
* Realizácia rekonštrukcie šatní v bývalom BUDO centra;
* Diétne stravovanie – z hľadiska kapacity nie je možné zatiaľ realizovať. S prechodom na diétne stravovanie sa zvýšia aj finančné náklady na prevádzku. Navyše, mestské zastupiteľstvo rozhodlo o zachovaní súčasného stavu na ďalšie dva roky, vzhľadom na predĺženie zmlúv na prenájom o dva roky.

Projekty, akcie realizované a plánované školou:

* Organizácia chemickej olympiády, získanie umiestnení žiakov školy;
* Testovanie 9. ročníka – zatiaľ nie sú zverejnené výsledky, (odhad školy - SJ 63,5%, matematika 67,3%);
* V apríli začali prednášky v rámci projektu Prevencia kriminalita;
* CPP realizuje sedenia s 5. ročníkom a 6.A, plus s deťmi so špecifickými potrebami;
* Brigády v okolí školy 8.4., a 20.4.;
* Deň otvorených dverí 11.4. pre rodičov a škôlkárov;
* Uskutočnil sa zápis do prvého ročníka. Plánuje sa otvoriť tri prvé triedy. Zatiaľ sa čaká na vyriešenie dvojitých a trojitých zápisov;
* Spojenie s Veternicovou – je v riešení prerozdelenie tried v dôsledku odchodu žiakov (presťahovanie sa a pod.).
* Slávnostná akadémia ku dňu matiek 11.5.;
* Prvé sväté prijímanie;
* Burza kníh a hračiek;
* Deti sa zúčastnili TV súťaže Daj si načas .
* Pokračuje projekt Finančnej gramotnosti pre 4. ročník;
* Pripravuje sa projekt čitateľskej gramotnosti čítanie s porozumením;
* Na 1. stupni prebehol plavecký kurz;
* Pokračujú školy v prírode;
* Dňa 31.5. sa uskutoční Challange Day;
* Circus Art – dňa 2.6.;
* Cvičenie v prírode a kurz ochrany zdravia – plánované do konca šk. roka, podľa počasia. Pre I. stupeň bude Malá školská olympiáda v prírode.
* Zhodnotenie výchovného procesu sa vykonáva raz ročne a je prístupné na webe. Výchovné opatrenia v 3/4 boli uložené 30 žiakom (neospravedlnené hodiny, a pod.). Pracuje sa so žiakmi, ktorí opakujú ročníky alebo nemajú perspektívu ukončenia ZŠ, aby boli zaradení na strední školy, ktoré majú napr. duálne vzdelávanie alebo umožňujú ukončiť si posledné ročníky ZŠ. Závisí na rodičoch, ako sa rozhodnú.
* Záujmové krúžky pre deti. Krúžky začnú od októbra. Škola zatiaľ nepotrebuje finančnú pomoc na vybavenie a činnosť krúžkov. Vedenie školy nechce, aby rodičia suplovali štát. Pokiaľ o.z. bude mať finančné prostriedky, tak by vedenie školy privítalo príspevok na školu v prírode a lyžiarsky, ceny na súťaže a odmeny žiakom.
* 26.6. prebehne pedagogická porada, dovtedy už majú byť známky uzavreté
* 30.5. sa budú dofocovať kolektívy, ktoré sa ešte nefotili
* P. riaditeľ poďakoval za spoluprácu a podporu v tomto školskom roku. Požiadal o tlmočenie poďakovania aj rodičom.

4. Informácia predsedníctva o.z.

* Financovanie – poďakovanie rodičom za poukázanie 2%.
* Výdavky:
	+ - Jarné upratovanie – 200,- EUR
		- Propagácia 2% - 46,- EUR
* Na šk. rok 2017/2018 – plánované na podporu krúžkov 1000,- EUR;
* Stav finančných prostriedkov o.z.:
	+ Na účte ....975 2866,- EUR
	+ Na účte ....011 -0,- EUR
	+ Na účte ....126 11500,- EUR
	+ V hotovosti 1220,- EUR
* Projekt Prevencia kriminality – reakcia žiakov je pozitívna. V júni – priestupok vs. Kriminálny čin, mladistvý a neplnoletý. Ďalšie pokračovanie bude v novom školskom roku.
* Športovisko v areáli – v procese budovania. – Vyzvať rodičov na príspevky na Workout a zapojenie sa do brigády 27.5.
* Projekt Naše mesto – 9.6.2017. Informovať rodičov - Ak sa chce niekto zapojiť do práce dobrovoľníkov.

5. **Záver**

Tým sa ukončilo zasadnutie o.z.. Pán Gabaj sa poďakoval prítomným.

V Bratislave dňa: 22.5.2017

Zapisovateľ: Branko Toman

Overovateľ: Mária Pomšár Vidová